सरकार बनाने की कवायद, ममता-प्रणब के बीच बैठक  
पश्चिम बंगाल में तृणमूल कांग्रेस और कांग्रेस गठबंधन की जोरदार जीत के बाद अब सबकी नजरें इस बात पर हैं कि कांग्रेस सरकार में शामिल होगी या नहीं।
पश्चिम बंगाल में तृणमूल कांग्रेस और कांग्रेस गठबंधन की जोरदार जीत के बाद अब सबकी नजरें इस बात पर हैं कि कांग्रेस सरकार में शामिल होगी या नहीं। हालांकि शुक्रवार को नतीजे आने के बाद ममता बनर्जी ने एनडीटीवी से खास बातचीत में कहा था कि वह चाहेंगी कि कांग्रेस सरकार में शामिल हो, लेकिन कांग्रेस ने इस मसले पर अभी अपने पत्ते नहीं खोले हैं।  इसी सिलसिले में वित्तमंत्री प्रणब मुखर्जी शनिवार को ममता बनर्जी से मुलाकात करने वाले हैं। हालांकि शुक्रवार को प्रधानमंत्री मनमोहन सिंह और यूपीए अध्यक्ष सोनिया गांधी समेत पार्टी के तमाम बड़े नेताओं ने इस मुद्दे पर एक बैठक की, लेकिन अभी तक कांग्रेस की और से इस बाबत कोई आधिकारिक बयान नहीं आया है।  आज होने वाली इस बैठक को काफी अहम माना जा रहा है। ममता की पार्टी तृणमूल कांग्रेस और कांग्रेस के गठबंधन ने असेंबली चुनाव में दो−तिहाई बहुमत हासिल किया है।